
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«02» чэрвеня 2026 г.
	         № 68 
	                           г. Масква




Аб унясенні змяненняў у Рашэнне Камісіі Мытнага саюза 
ад 20 верасня 2010 г. № 378


У адпаведнасці з пунктам 2 артыкула 8 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла: 
1. Унесці ў Рашэнне Камісіі Мытнага саюза ад 20 верасня 2010 г. № 378 «Аб класіфікатарах, якія выкарыстоўваюцца для запаўнення мытных дакументаў» змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем абзацаў другога – чацвёртага падпункта «г» пункта 2 змяненняў, якія ўступаюць у сілу з 1 красавіка 2027 г.


	Старшыня Калегіі
Еўразійскай эканамічнай камісіі
	
Б. Сагінтаеў

ДАДАТАК
да Рашэння Калегіі
Еўразійскай эканамічнай камісіі
ад 2 чэрвеня 2026 г. № 68 



ЗМЯНЕННІ, 
якія ўносяцца ў Рашэнне Камісіі Мытнага саюза
ад 20 верасня 2010 г. № 378


1. У класіфікатары льгот па выплаце мытных плацяжоў (Дадатак 7):
а) у падраздзеле 1.1 пазіцыю з кодам ЦД выкласці ў наступнай рэдакцыі:
	«Вызваленне ад выплаты ўвазной мытнай пошліны ў дачыненні да маторных транспартных сродкаў з электрычнымі рухавікамі ў межах аб’ёмаў, устаноўленых падпунктамі 7.1.38 і 7.1.81 Рашэння Камісіі Мытнага саюза ад 27 лістапада 2009 г. № 130
	ЦД»;


б) у пункце 4.4.1 падраздзела 4.4 пазіцыю з кодам АЗ пасля слоў «грамадзянскіх паветраных суднаў» дапоўніць словамі «(за выключэннем звышлёгкіх пілатуемых паветраных суднаў з масай канструкцыі 115 кілаграмаў і менш)»;
в) падраздзел 5.4 пасля пазіцыі з кодам ВГ дапоўніць пазіцыяй наступнага зместу:
	«Вызваленне ад выплаты ПДВ у дачыненні да маторных транспартных сродкаў з электрычнымі рухавікамі
	ЭМ»;


г) у пункце 6.4.1 падраздзела 6.4:
пазіцыю з кодам МХ выключыць;
дапоўніць пазіцыямі наступнага зместу:
	«Вызваленне ад выплаты ПДВ у дачыненні да металазмяшчальных руд, канцэнтратаў, сплаваў, і афініраваных металаў, прызначаных для вытворчасці ювелірных вырабаў, якія ўвозяцца вытворцам такіх вырабаў для ўласных вытворчых мэт
	БМ

	Вызваленне ад выплаты ПДВ у дачыненні да геасінтэтычных цэментных кампазітных матаў, сертыфікаваных па стандарце ASTM D8364, прызначаных для будаўніцтва або рэабілітацыі ірыгацыйных каналаў, якія класіфікуюцца кодам ТН ЗЭД ЕАЭС 5603 14 900 0
	ГЛ

	Вызваленне ад выплаты ПДВ у дачыненні да тавараў, якія ўвозяцца арганізацыямі, што ажыццяўляюць дзейнасць у сферы футбола, выключна для мэт арганізацыі і развіцця футбола, уключаючы спартыўнае абсталяванне, інвентар, форму, экіпіроўку, спецыялізаваныя матэрыялы і тэхнічныя сродкі, якія выкарыстоўваюцца для падрыхтоўкі спартсменаў, правядзення спаборніцтваў і эксплуатацыі футбольнай інфраструктуры
	КФ

	Вызваленне ад выплаты ПДВ у дачыненні да абсталявання і тэхналогій, рэактываў і паўфабрыкатаў, прызначаных для ювелірнай вытворчасці, якія ўвозяцца суб’ектамі, што вызначаюцца Кабінетам Міністраў Кыргызскай Рэспублікі
	ТМ

	Вызваленне ад выплаты ПДВ у дачыненні да тавараў, прызначаных для выканання работ па рэалізацыі праекта чыгункі «Кітай – Кыргызстан – Узбекістан»
	КУ

	Вызваленне ад выплаты ПДВ у дачыненні да тавараў, вырабленых на тэрыторыі свабоднай эканамічнай зоны, з мэтай пастаўкі на тэрыторыі дзяржаў – членаў Еўразійскага эканамічнага саюза, за выключэннем тэрыторыі Кыргызскай Рэспублікі
	БЖ

	Вызваленне ад выплаты ПДВ у дачыненні да сацыяльна значных тавараў, а таксама сыравіны, вынікам перапрацоўкі якой з’яўляюцца сацыяльна значныя тавары
	МЕ

	Вызваленне ад выплаты ПДВ у дачыненні да тавараў, прызначаных для рэалізацыі праектаў, якія маюць статус нацыянальнага інвестыцыйнага праекта або праекта дзяржаўнага значэння
	КС».


2. У класіфікатары відаў дакументаў і звестак (Дадатак 8):
а) раздзел 1 пасля пазіцыі з кодам 01243 дапоўніць пазіцыяй наступнага зместу:
	«01244
	Дакумент, які пацвярджае мэтавае прызначэнне тавару, выдадзены ўпаўнаважаным органам выканаўчай улады дзяржавы – члена Еўразійскага эканамічнага саюза, на тэрыторыю якой ажыццяўляецца яго ўвоз без спагнання антыдэмпінгавых пошлін»;


б) у раздзеле 7:
у найменні словы «, а таксама дакументы, якія пацвярджаюць прымяненне цэнтралізаванага парадку выплаты мытных пошлін, падаткаў» выключыць;
пазіцыю з кодам 07013 выключыць;
в) у раздзеле 9:
пасля пазіцыі з кодам 09051 дапоўніць пазіцыяй наступнага зместу:
	«09052
	Патрабаванне мытнага органа аб унясенні змяненняў (дапаўненняў) у мытную дэкларацыю»;


пасля пазіцыі з кодам 09057 дапоўніць пазіцыяй наступнага зместу:
	«09059
	Нумар і дата дакумента, які зацвярджае стварэнне зоны мытнага кантролю ў збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара, а ў выпадку калі ў адпаведнасці з заканадаўствам дзяржаў – членаў Еўразійскага эканамічнага саюза вядзецца ўлік зон мытнага кантролю, – нумар зоны мытнага кантролю (рэгістрацыйны нумар зоны мытнага кантролю), калі захоўванне тавараў пад мытнай працэдурай мытнага склада будзе ажыццяўляцца ў збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара»;


г) у раздзеле 10: 
пазіцыю з кодам 10042 дапоўніць словамі «, за выключэннем выпадку, указанага ў пазіцыі 10048»;
пасля пазіцыі з кодам 10047 дапоўніць пазіцыяй наступнага зместу:
	«10048
	Заяўлены тэрмін захоўвання на мытным складзе тавараў, якія маюць абмежаваны тэрмін годнасці і (або) рэалізацыі, якія павінны быць змешчаны пад іншую мытную працэдуру не пазней чым за 180 каляндарных дзён да сканчэння тэрміну годнасці і (або) рэалізацыі»;


у пазіцыі з кодам 10053 пасля слоў «на мытным складзе» дапоўніць словамі «, у збудаваннях, памяшканнях (частках памяшканняў) і (або) на адкрытых пляцоўках (частках адкрытых пляцовак) упаўнаважанага эканамічнага аператара, якія не з’яўляюцца мытным складам».
3. У класіфікатары відаў падаткаў, збораў і іншых выплат, спагнанне якіх ускладзена на мытныя органы (Дадатак 9):
а) у раздзеле 3:
падраздзел 3.1 пасля пазіцыі з кодам 1070 дапоўніць пазіцыяй наступнага зместу:
	«Мытныя зборы за ажыццяўленне мытных аперацый, звязаных з выпускам тавараў электроннага гандлю, набытых фізічнымі асобамі
	1080»;


падраздзел 3.4 пасля пазіцыі з кодам 4270 дапоўніць пазіцыяй наступнага зместу:
	«Акцызы на безалкагольныя энергетычныя напіткі
	4280»;


б) падраздзел 5.1 пасля пазіцыі з кодам 1090 дапоўніць пазіцыяй наступнага зместу:
	«Мытныя зборы за ажыццяўленне мытных аперацый, звязаных з выпускам тавараў электроннага гандлю, набытых фізічнымі асобамі
	1110».



_____________
image1.jpeg




